wickkiey/tamil-wikipedia-chunked huggingface dataset:
# பெருமுந்நூல்

## சுமிருதி பிரஸ்தானம்/நடைமுறை பிரஸ்தானம்

சுமிருதியை அடிப்படையாகக் கொண்டது பகவத் கீதை. இதில் உள்ள செய்யுள்கள் சுலோகங்கள் எனப்படும். ஒரு ஆன்மீக சாதகன் இறைஞானம் பெற தேவையான சாதனைகளை கூறுவதாலும் இதனை **நடைமுறை பிரஸ்தானம்** (practical text) என்றும் அழைப்பர். ஸ்மிருதி பிரஸ்தானம் வேதங்களை அடிப்படையாகக் கொண்டு வாழ்க்கை நெறிமுறைகளை வகுத்துக்காட்டும் நூல்களே ஸ்மிருதிகள். இவை காலத்திற்கும், இடத்திற்கும் இடம் மாறுபடுகிற வாழ்க்கை நியதிகளைக் கருத்தில் கொண்டு எழுதப்படுபவை. புராணங்கள், இதிகாசங்கள், தர்ம சாத்திரங்கள் போன்ற நூல்கள் ஸ்மிருதி பிரஸ்தான நூல்கள் ஆகும். **ஐந்தாம் வேதம்** என்று அழைக்கப்படும் ஸ்மிருதி நூலான மகாபாரதம், இந்து சமயத்தின் இரண்டாவது அடிப்படை நூலாகத் திகழ்கிறது.
# பெருமுந்நூல்

## தர்க்கப் பிரஸ்தானம் அல்லது யுக்தி பிரஸ்தானம்

பிரம்ம சூத்திரம், தர்க்கப்பிரஸ்தானம் அல்லது நியாயப் பிரஸ்தானத்தின் அடிப்படையில் அமைந்த நூல். இதனை **யுக்தி பிரஸ்தானம்** (Yukti prasthana) (logical text) என்றும் அழைப்பர். இது உபநிடதங்களுக்கிடையே வேறுபாடுகள் போல் இருப்பதாக தோன்றும் கருத்துக்களை யுக்தி பூர்வமாக சமன்படுத்தியும்; இறைவன், உலகம், மனிதன் போன்ற தத்துவங்களில் உபநிடதங்களுக்கு எதிரான கருத்துக்கள் கொண்டுள்ள சாங்கியம், வைசேடிகம், நியாயா, யோகா, பூர்வ மீமாம்சை தத்துவங்களை யுக்திப் பூர்வமான தர்க்கத்துடன் நீக்கி, வேதாந்த கருத்துக்களை நிலைநாட்டுவதே பிரம்ம சூத்திரத்தின் நோக்கம். பிரம்ம சூத்திரத்தில் உள்ள செய்யுட்களை சுலோகங்கள் என்பர்.
# இறுதி முற்றுகை மாதிரி

சதுரங்க விளையாட்டில் **முற்றுகை மாதிரி** *(ஆங்கிலம்: Checkmate pattern)* என்று பயன்படுத்தப்படும் சொல்லின் பொருள், எதிரி அரசனுக்கு இறுதி முற்றுகை வைத்து ஆட்டத்தை நிறைவு செய்யும் வாய்ப்புள்ள காய்களின் இருப்பிடங்களை மாதிரியாக நிற்கவைத்து விளக்கும் வழிமுறையைக் குறிக்கிறது. இந்த பல்வேறு வழிமுறைகளும் அடிக்கடியும் போதுமான அளவுக்கும் சதுரங்க அறிஞர்களின் ஆர்வத்திற்கு ஏற்ப விளையாடப்பட்டும் ஆராயப்பட்டுமுள்ளன. சிலவகையான முற்றுகை மாதிரிகள் அவற்றைக் கண்டறிந்த அறிஞர்களின் பெயராலேயே அழைக்கப்படுகின்றன. இங்குத் தரப்பட்டுள்ள படங்களில் உள்ள மாதிரிகள் ஒவ்வொன்றிலும் வெள்ளை ஆட்டக்காரர் முதல் நகர்வைச் செய்து அவரே வெற்றி பெறுவது போல நகர்வுகள் விவரிக்கப்பட்டுள்ளன.
# இறுதி முற்றுகை மாதிரி

## அனாசுதாசியா

**அனாசுதாசியாவின் முற்றுகையில்** *(Anastasia's mate)* ஒரு குதிரை மற்றும் யானை ஒன்றாகச் சேர்ந்து எதிரியின் அரசருக்கு இறுதிமுற்றுகை வைத்து பிடிக்கின்றன. பலகையின் ஓரத்திற்கு தள்ளிச்செலப்பட்ட கருப்பு அரசர் அவருக்கு துணையாக நிற்கும் சக சிப்பாயின் இடையூறால் மேலும் நகர முடியாமல் சரணடைகிறார். சோகன் சேக்கப் வில்லெம் எயின்சு எழுதிய நாவலின் பெயரால் இம்முற்றுகை அழைக்கப்படுகிறது
# இறுதி முற்றுகை மாதிரி

## ஆண்டர்சன்

**அடால்பு ஆண்டர்சன்** *( Anderssen's mate )* பெயரால் அழைக்கப்படும் இம்முற்றுகையில் ஒரு யானை அல்லது அரசி மூலைவிட்டப் பாதையில் தாக்குதல் நிகழ்த்தும் சிப்பாய் அல்லது அமைச்சர் அளிக்கும் ஆதரவினால் எட்டாம் நிலையில் நிற்கும் எதிரியின் அரசருக்கு இறுதிமுற்றுகை வைத்துப் பிடிக்கின்றன.  
சில வேலைகளில் ஆண்டர்சனின் முற்றுகைக்கும் மேயட்சின் முற்றுகைக்கும் உள்ள வேறுபாடு இம்முற்றுகையின் தனிச்சிறப்பாக பார்க்கப்படுகிறது. இந்த முற்றுகையில் யானைக்கு சிப்பாய் ஆதரவும் அந்தச் சிப்பாய்க்கு வேரொரு காயின் ஆதரவும் உள்ளது. மேயட்சின் முற்றுகையில் யானைக்கு தொலைவில் நிற்கும் அமைச்சரின் ஆதரவு கிடைக்கிறது.
# இறுதி முற்றுகை மாதிரி

## அராபியன்

**அராபியன் முற்றுகை** *( Arabian mate )* ஒரு குதிரை மற்றும் யானை ஒன்றாகச் சேர்ந்து எதிரியின் அரசரை பலகையின் மூலையில் நிற்கவைத்து இறுதிமுற்றுகை வைத்துப் பிடிக்கின்றன. வெள்ளை யானை கருப்பு அரசருக்கு அடுத்த சதுரத்தில் நின்று அரசரை ஏழாவது நிலைக்கு நகரவிடாத பணியையும் இறுதி முற்றுகை வைத்து தப்பிக்கவிடாத பணியையும் செய்கிறது. வெள்ளை குதிரை சற்று தூரமாக நின்று கருப்பு அரசரை எட்டாவது நிலையின் அடுத்த கட்டத்துக்கு வரவிடாத பணியையும் வெள்ளை யானைக்கு ஆதரவளிக்கும் பணியையும் செய்கிறது.
# இறுதி முற்றுகை மாதிரி

## கடைசி கிடைவரிசை முற்றுகை

**கடைசி கிடைவரிசை முற்றுகை** *( back-rank mate )* எப்போது தோன்றுமெனில் ஒரு யானை அல்லது இராணி எதிரி அரசனுக்கு கடைசி கிடை வரிசையில் முற்றுகை வைக்கும்போது அரசர் தப்பித்துச் செல்லத் தடையாக சக சிப்பாய்களே முன்னால் நின்று அம்முற்றுகையை இறுதி முற்றுகையாக மாற்றிவிடும்.
# இறுதி முற்றுகை மாதிரி

## அமைச்சர் மற்றும் குதிரை

**அமைச்சர் மற்றும் குதிரை முற்றுகை** *( Bishop and knight mate )* என்பது அமைச்சர், குதிரை மற்றும் அரசர் ஆகிய மூவரும் கூட்டணி அமைத்து எதிரியின் அரசரை சதுரங்கப் பலகையின் மூலைக்கு தள்ளிச் சென்று முற்றுகை வைத்து இறுதி முற்றுகையாக்குவதாகும். அமைச்சர் மற்றும் குதிரையுடன் ஆடும் இறுதியாட்டத்தில் வல்லவராவது மிகவும் கடினம். இறுதி முற்றுகை நிகழ அதிகபட்சமாக 34 நகர்வுகள் வரைகூட மிகச்சரியாக சிந்தித்து எச்சரிக்கையுடன் ஆடவேண்டியிருக்கும்.
# இறுதி முற்றுகை மாதிரி

## பிளாக்பர்னே

சோசப் என்றி பிளாக்பர்னேவின் முற்றுகை (Blackburne's mate ) என்பது அரிதாக விளையாடப்படும் ஒரு முற்றுகை வகையாகும். இம்முற்றுகை அதைக் கண்டறிந்தவர் பெயராலேயே அழைக்கப்படுகிறது. இம்முற்றுகையில் வெள்ளை ஆட்டக்காரர் கருப்பின் ஒரு காயையும் ( யானை அல்லது இராணி அல்லது அமைச்சர் ) இறுதி முற்றுகைக்குப் பயன்படுத்திக் கொள்கிறார். கருப்பு இராசாவை f8 சதுரத்திற்கு தப்பிச்செல்ல விடாமல் அவருடைய காயே இடையூறாக நின்று ஆட்டம் முடிந்துவிடுகிறது. வெள்ளையின் ஒரு அமைச்சர் தொலைவில் நின்றும் மற்றொரு அமைச்சரும் குதிரையும் அருகில் நின்றும் கருப்பு இராசாவை கட்டுப்படுத்துகின்றன. ஆட்டத்தில் கருப்பு ஆட்டக்காரரின் இருப்புநிலை அமைப்பை குலைக்க சிலசமயங்களில் பிளாக்பர்னேவின் முற்றுகை உதவுகிறது.
# இறுதி முற்றுகை மாதிரி

## போடென்

**போடெனின் முற்றுகை** *(Boden's mate )* என்பது இரண்டு அமைச்சர்கள் மூலைவிட்டப் பாதைகளில் தாக்குதல் நிகழ்த்தி இராசாவுக்கு நெருக்கடியை உண்டாக்கி இறுதி முற்றுகையை நிகழ்த்துவது சாமுவேல் போடெனின் முற்றுகை வகையாகும். கருப்பு இராசாவுக்கு அவருடைய ஒரு யானையும் சிப்பாயுமே தப்பிச்செல்ல விடாமல் இடையூறு செய்கின்றன
# இறுதி முற்றுகை மாதிரி

## பெட்டி அல்லது யானை

**பெட்டி முற்றுகை அல்லது யானை முற்றுகை** *(Box mate (Rook mate) )* என்று அழைக்கப்படும் இம் முற்றுகையானது, இறுதி முற்றுகை நிகழ்த்தி ஆட்டத்தை முடிக்க உதவும் நான்கு அடிப்படை முற்றுகைகளில் ஒன்றாகும். இராணி முற்றுகை, இராசாவும் இரண்டு அமைச்சர்களும் சேர்ந்து வைக்கும் முற்றுகை, இராசாவுடன் அமைச்சர் மற்றும் குதிரை சேர்ந்து வைக்கும் முற்றுகை முதலியன மற்ற அடிப்படை முற்றுகைகளாகும். இம்முற்றுகை நிகழ வேண்டுமெனில் வெறுமையுடன் இராசா பலகையின் மூலைக்கு அல்லது கடைசி வரிசைக்கு தள்ளப்பட்டிருக்க வேண்டும். இங்கு வெள்ளை யானை இராசாவுக்கு முற்றுகை வைக்கிறது. வெள்ளை இராசா கருப்பு இராசாவுக்கு நேராக நின்று அவரை பக்கவாட்டில் தப்பிச்செல்ல விடாமல் தடுக்கிறது.
# இறுதி முற்றுகை மாதிரி

## மூலையில் முற்றுகை

**மூலை முற்றுகை** *( Corner mate )* என்பது பொதுவாக கையாளப்படும் ஒரு வகை முற்றுகையாகும். இம்முற்றுகையில் யானை அல்லது இராணியை உபயோகித்து எதிரி இராசாவை சதுரங்கப் பலகையின் மூலையில் சிறை வைத்து குதிரையினால் இறுதி முற்றுகை வைத்து ஆட்டத்தை முடிக்கும் வகையாகும்.
# இறுதி முற்றுகை மாதிரி

## கோசியோ

|}  
**கோசியோவின் முற்றுகை** *(Cozio's mate)* என்பது பொதுவாக கையாளப்படும் ஒரு வகை முற்றுகையாகும். இம்முற்றுகை புறாவால் முற்றுகையின் தலைகீழ் முறையாகும். 1766 ஆம் ஆண்டு கார்லோ கோசியோ செய்த ஆய்வைத் தொடர்ந்து இம்முற்றுகை அவர் பெயரால் அழைக்கப்படுகிறது.
# இறுதி முற்றுகை மாதிரி

## டாமியானோ அமைச்சர்

**டாமியானோவின் அமைச்சர் முற்றுகை** *( Damiano's bishop )* என்பது தரமான ஒரு முற்றுகையாகும். இம்முற்றுகையில் ஒரு இராணியையும் அமைச்சரையும் பயன் படுத்துகிறார்கள். இங்கு அமைச்சர் இராணிக்கு ஆதரவு அளிக்க இராணி இறுதி முற்றுகையை நிகழ்த்துகிறார். இம்முற்றுகை பெட்ரோ டாமியானோவின் பெயரால் அழைக்கப்படுகிறது.
# இறுதி முற்றுகை மாதிரி

## டாமியானோ முற்றுகை

**டாமியானோ முற்றுகை** *( Damiano's mate )* என்பது தரமானதும் பழைமையானதுமான ஒரு முற்றுகையாகும். ஒரு யானையை h- வரிசையில் தியாகம் செய்வதன் மூலமாக டாமியானோ முற்றுகைக்கான அடிப்படை ஆரம்பமாகிறது. இதன்பிறகு இம்முற்றுகையில் இராணி சிப்பாயின் ஆதரவுடன் இறுதி முற்றுகை வைத்து ஆட்டம் முடிகிறது. 1512 ஆம் ஆண்டில் டாமியானோ இம்முற்றுகையை கண்டறிந்து வெளியிட்டார். வெளியீட்டின் போது டாமியானோ வெள்ளை இராசாவை சதுரங்க பலகையில் வைக்க மற்ந்து போனார். இதனால் அதனைத் தொடரும் மற்ற வெளியீடுகளிலும் வெள்ளை இராசா இல்லாமலேயே பதிப்பிடப்பட்டு வருகிறது.
# இறுதி முற்றுகை மாதிரி

## டேவிட் மற்றும் கோலியாத்து

**டேவிட் மற்றும் கோலியாத்து முற்றுகை** *( David and Goliath mate )* என்பது பொதுவான ஒரு முற்றுகை முறையாகும். அருகில் எதிரியின் சிப்பாய்கள் இருக்கும்போதே இம்முற்றுகையில் இறுதித் தாக்குதலை சிப்பாய் நிகழ்த்தி ஆட்டத்தை முடிக்கிறார். விவிலியத்தில் உள்ள பாத்திரங்களான டேவிவிட் மற்றும் கோலியாத பெயரால் இம்முற்றுகை அழைக்கப்படுகிறது.
# இறுதி முற்றுகை மாதிரி

## இரட்டை அமைச்சர்கள்

**இரட்டை அமைச்சர்கள் முற்றுகை** *( Double bishop mate )* என்பது தரமான ஒரு முற்றுகையாகும் இது போடெனின் முற்றுகை போன்றது என்றாலும் அதைவிட சற்று எளிமையானது ஆகும். இரண்டு அமைச்சர்கள் இராசாவின் மீது தாக்குதல் நிகழ்த்தி நகர வாய்ப்பில்லாமல் நின்று கொண்டிருக்கும் சிப்பாயின் பின்னால் இராசாவை சிறைவைத்து ஆட்டத்தை முடிக்கும் முறையாகும்.
# இறுதி முற்றுகை மாதிரி

## புறாவின்வால்

**புறாவால் முற்றுகை** *( Dovetail mate )* என்பதும் ஒரு பொதுவான முற்றுகை முறையாகும். கருப்பு இராசா வலது பக்கமுள்ள படத்தில் உள்ளவாறு முற்றுகை வைத்து ஆட்டத்தை முடிக்கும் முறையாகும்.சிப்பாயின் ஆதரவுடன் வெள்ளை இராணி நிற்பது காட்சி தோற்றத்தில் புறாவின் வால் போலத் தெரிவதால் இப்பெயரால் அழைக்கப்படுகிறது. இம்முற்றுகையில் கருப்பு இராசாவுடன் குதிரையைத் தவிர வேறு எந்தக் காய்கள் இருந்தாலும் அதைப் பற்றிய கவலையில்லாமல் சிப்பாயின் ஆதரவுடன் இராணி இறுதி முற்றுகை நிகழ்த்த முடியும்.
# இறுதி முற்றுகை மாதிரி

## தோள்பட்டையணி

**தோள்பட்டையணி முற்றுகை அல்லது படை வீரன் தோளிலுள்ல சின்னம்** *(Epaulette or epaulet mate )* என்பது பின்வரிசையில் இராசா மற்றும் அவருக்கு இரண்டு பக்கங்களிலும் அவருடைய யானைகள் எதிரில் வெள்ளை இராணியின் முற்றுகை, என்ற அமைப்பில் உள்ள முற்றுகையாகும் . இக்காட்சி ஒற்றுமை பார்ப்பதற்கு சீருடை அணிந்த வீரனின் தோள்பட்டையை அலங்கரிக்கும் அணிகலன் போல இருப்பதால் இப்பெயரில் அழைக்கப்படுகிறது.
# இறுதி முற்றுகை மாதிரி

## தோள்பட்டையணி

### உதாரண ஆட்டங்கள்

- வான்வெய்லி எதிர் மோரோசெவிச்சு 2001 Van Wely–Morozevich,
- கார்லசன் எதிர் எர்ன்சிட் – 2004 [http://www.chessgames.com/perl/chessgame?gid=1272702 Carlsen–Ernst, Wijk aan Zee 2004;
- ஆனந்த் எதிர் கார்லசன் - 2009 Anand-Carlsen, Tal Memorial Blitz World Championship 2009;
# இறுதி முற்றுகை மாதிரி

## கிரெக்கோ

**கிரெக்கோவின் முற்றுகை** *(Greco's mate )* பொதுவான இம்முற்றுகை இத்தாலியின் சதுரங்க விரர் சியோசினோ கிரெக்கோ கண்டறிந்த காரணத்தால் இப்பெயர் பெற்றது. கிரெக்கோ முற்றுகையில் கருப்பு இராசா h8 சதுரத்தில் நிற்கும் போது சக சிப்பாய் g7 சதுரத்தில் நிற்கிறது. வெள்ளை அமைச்சர் g8 சதுரத்திற்கு கருப்பு இராசாவை வரவிடாமல் தடுக்கிறது. வெள்ளை இராணி அல்லது யானை இறுதி முற்றுகையை நிகழ்த்துகிறது.
# இறுதி முற்றுகை மாதிரி

## h-வரிசை முற்றுகை

**h-வரிசை முற்றுகை** *( h-file mate)* என்பது g- வரிசையில் இறுதியில் நிற்கும் கருப்பு இராசாவை, அமைச்சரின் ஆதரவுடன் உள்ள வெள்ளை யானை h-வரிசையில் நின்று முற்றுகை வைத்துப் பிடிக்கும் முறையாகும். கருப்பு இராசா கோட்டை கட்டிக் கொண்ட அவருடைய பிரதேசத்தின் விலாமடிப்பில் இம்முற்றுகை நிகழ்கிறது. h- வரிசையில் இந்நிலையை எட்ட வெள்ளை அவ்வரிசையில் பல தியாகங்களைச் செய்திருக்கும்.  
இது h- வரிசை முற்றுகை என அழைக்கப்பட்டாலும் மற்ற வரிசைகளிலும் நிகழ வாய்ப்புண்டு. உதாரணமாக, கருப்பு இராசா e8 சதுரத்திலும் d8 சதுரத்தில் நிற்கும் வெள்ளை யானைக்கு வெள்ளை அமைச்சர் g5 சதுரத்தில் நின்று ஆதரவளிக்கும் போதும் இம்முற்றுகை நிகழ்கிறது.
# இறுதி முற்றுகை மாதிரி

## தூண்டில் முற்றுகை

**தூண்டில் முற்றுகை** *(Hook mate)* என்பது வெள்ளை யானைக்கு ஆதரவளிக்கும் குதிரை மற்றும் குதிரைக்கு ஆதரவளிக்கும் ஒரு சிப்பாய் ஆகியன ஒரு தூண்டில் போல செயல்பட்டு கருப்பு இராசாவை சிறை பிடிப்பது ஆகும். ராசாவைத் தப்பிக்க விடாமல் அவருடைய சிப்பாயே தூண்டில் முள்ளாகி அவரை இறுக்கிப் பிடித்திருக்கிறது.
# இறுதி முற்றுகை மாதிரி

## அரசருடன் இரண்டு அமைச்சர்கள்

**அரசர் மற்றும் இரண்டு அமைச்சர்கள் முற்றுகை** *( King and two bishops checkmate )* இறுதி முற்றுகை நிகழ்த்தி ஆட்டத்தை முடிக்க உதவும் நான்கு அடிப்படை முற்றுகைகளில் இதுவும் ஒன்றாகும். இராணி முற்றுகை, யானை முற்றுகை, இராசாவுடன் அமைச்சர் மற்றும் குதிரை சேர்ந்து வைக்கும் முற்றுகை முதலியன மற்ற அடிப்படை முற்றுகைகளாகும். இம்முற்றுகையில் இராசா மற்றும் இரண்டு அமைச்சர்கள் கூட்டணி கருப்பு இராசாவை மூலைக்குத் தள்ளிச்சென்று இறுதி முற்றுகை நிகழ்த்துகின்றன.
# இறுதி முற்றுகை மாதிரி

## அரசருடன் இரண்டு குதிரைகள்

**அரசர் மற்றும் இரண்டு குதிரைகள் முற்றுகை** *( King and two knights checkmate )* இராசாவுக்கு இறுதி முற்றுகை நிகழ்த்தி ஆட்டத்தை முடிப்பது இந்தக் கூட்டணிக்கு மிகவும் சிரமமான செயலாகும். சமவலிமையுடன் விளையாடும் இரண்டு ஆட்டக்காரர்களின் இவ்வகை ஆட்டம் பெரும்பாலும் சமநிலையில் முடியும். ஆனால் கருப்பு இராசா தவறாக விளையாடினால் அல்லது அவர் ஏற்கனவே மூலையில் சிறை பட்டிருந்தால் இம்முற்றுகை நிகழ வாய்ப்பு ஏற்படும்.
# இறுதி முற்றுகை மாதிரி

## லொல்லி

**லொல்லியின் முற்றுகை** ( Lolli's mate ) கியாம்பாடிசுடா லொல்லி இம்முற்றுகையை கண்டறிந்த காரணத்தால் அவர் பெயராலேயே அழைக்கப்படுகிறது. வெள்ளை இராணி சிப்பாயின் ஆதரவுடன் கருப்பின் விலாமடிப்பு அமைப்பிற்குள் ஊடுருவி இறுதி முற்றுகை நிகழ்த்தி ஆட்டத்தை முடிப்பது இம்முறையாகும்.
# இறுதி முற்றுகை மாதிரி

## மேக்சு லாஞ்சே

**மேக்சு லாஞ்சே முற்றுகை** *( Max Lange's mate )* மேக்சு லாஞ்சே இம்முற்றுகையை கண்டறிந்த காரணத்தால் அவர் பெயராலேயே அழைக்கப்படுகிறது. வெள்ளை இராணி அமைச்சரின் கடைசி வரிசையில் ஊடுருவி இறுதி முற்றுகை நிகழ்த்தி ஆட்டத்தை முடிப்பது இம்முறையாகும்.
# இறுதி முற்றுகை மாதிரி

## மார்ப்பி

**மார்ப்பியின் முற்றுகை** *( Morphy's mate )* பால் மார்ப்பி இம்முற்றுகையை கண்டறிந்த காரணத்தால் அவர் பெயராலேயே அழைக்கப்படுகிறது. வெள்ளை யானையுடன் கூட்டணி அமைத்து அமைச்சர் முற்றுகை நிகழ்த்தி ஆட்டத்தை முடிப்பது இம்முறையாகும். இம்முற்றுகையிலும் கருப்பு இராசாவை சக சிப்பாயே தப்பிக்க விடாமல் தடுக்கிறது. பலவகைகளில் இம்முற்றுகை மூலை முற்றுகை போலவே உள்ளது.
# இறுதி முற்றுகை மாதிரி

## ஓபெரா

**ஓபெரா முற்றுகை** *( Opera mate )* பால் மார்ப்பி இம்முற்றுகையை கண்டறிந்து இதை ஓபெராவில் நடைபெற்ற போட்டியில் நடைமுறைப் படுத்தியதால் ஓபெரா முற்றுகை என அழைக்கப்படுகிறது. கடைசி கிடைவரிசையில் நிற்கும் கருப்பு இராசாவை வெள்ளை யானை அமைச்சரின் ஆதரவுடன் தாக்கி இறுதி முற்றுகை நிகழ்த்துவது இம்முறையாகும். இங்கு கருப்பு இராசாவை அவருடைய குதிரையைத் தவிர பிற காய்கள் தப்பிக்க விடாமல் தடுக்கின்றன.
# இறுதி முற்றுகை மாதிரி

## பில்சுபரி

**பில்சுபெரி முற்றுகை** *( Pillsbury's mate )* ஆரி நெல்சன் பில்சுபெரி இம்முற்றுகையை கண்டறிந்து விளையாடியதால் அவர் பெயராலேயே அழைக்கப்படுகிறது. கடைசி கிடைவரிசையில் நிற்கும் கருப்பு இராசாவை வெள்ளை யானை அமைச்சரின் ஆதரவுடன் தாக்கி இறுதி முற்றுகை நிகழ்த்துவது இம்முறையாகும். கருப்பு இராசா இறுதி முற்றுகையின் போது g8 அல்லது h8 சதுரங்களில் நிற்கும்.
# இறுதி முற்றுகை மாதிரி

## இராணியின் முற்றுகை

**இராணியின் முற்றுகை** *( Queen mate )* இறுதி முற்றுகை நிகழ்த்தி ஆட்டத்தை முடிக்க உதவும் நான்கு அடிப்படை முற்றுகைகளில் இதுவும் ஒன்றாகும். இராசாவுடன் இரண்டு அமைச்சர்கள் முற்றுகை, யானை முற்றுகை, இராசாவுடன் அமைச்சர் மற்றும் குதிரை சேர்ந்து வைக்கும் முற்றுகை முதலியன மற்ற அடிப்படை முற்றுகைகளாகும். இம்முற்றுகையில் இராணி இராசாவுடன் கூட்டணி அமைத்து கருப்பு இராசாவை கடைசி வரிசைக்குத் தள்ளிச்சென்று இறுதி முற்றுகை நிகழ்த்துகிறது. இறுதி முற்றுகையிலும் இராணிக்கு இராசாவே ஆதரவு அளிக்கிறது.
# இறுதி முற்றுகை மாதிரி

## ரெட்டி

**ரெட்டி முற்றுகை** *( Réti's mate )* ரிச்செர்டு ரெட்டி இம்முற்றுகையை கண்டறிந்து விளையாடியதால் அவர் பெயராலேயே அழைக்கப்படுகிறது. 1910 ஆம் ஆண்டு வியன்னாவில் நடைபெற்ற போட்டியில் இவர் சவையெலி டார்டாகோவருக்கு எதிரான ஆட்டத்தில் 11 நகர்த்தல் ஆட்டத்தில் இம்முற்றுகையினால் வெற்றி பெற்றார். வெள்ளை யானையின் ஆதரவுடன் அமைச்சர் முற்றுகை நிகழ்த்தி ஆட்டம் முடிகிறது. கருப்பு இராசாவுக்கு அவருடைய சக காய்கள் நான்கு அவரைத் தப்பிக்கவிடாமல் செய்கின்றன. இது ஒரு பிரபலமான இறுதிமுற்றுகையாகும்.
# இறுதி முற்றுகை மாதிரி

## நகர்வில்லாத முற்றுகை

**நகர்வில்லாத முற்றுகை** *( Smothered mate )* என்பது குதிரையால் இறுதி முற்றுகை நிகழ்த்தப்பட்டு கருப்பு இராசா நகர்வதற்கு இடமில்லாமல் முடியும் ஆட்டமாகும். இங்கு கருப்பு இராசாவை சூழ்ந்து அவருடைய காய்களே நிற்கும். இராசாவால் எங்கும் நகரவும் முடியாது, முற்றுகை வைத்த குதிரையை கைப்பற்றவும் முடியாது. இம்முற்றுகைக்கு பிளிடர் மரபு என்ற பெயரும் உண்டு.
# இறுதி முற்றுகை மாதிரி

## மூச்சுத்திணறல் முற்றுகை

**மூச்சுத்திணறல் முற்றுகை** *(Suffocation mate)* என்பது குதிரையால் இறுதி முற்றுகை நிகழ்த்தப்பட்டு கருப்பு இராசா நகர்வதற்கு இடமிருந்தும் நகரமுடியாமல் தினறும் முற்றுகையாகும். ஏனெனில் நகர்வதற்கு வாய்ப்புள்ள இடங்கள் அமைச்சரின் கட்டுபாட்டில் இருக்கின்றன.
# இறுதி முற்றுகை மாதிரி

## வண்ணத்துப்பூச்சியின் வால்

**வண்னத்துப்பூச்சியின் வால் முற்றுகை** *(Swallow's tail mate )* என்பது கருப்பு இராசாவை வெள்ளை இராணி யானை அல்லது மற்ற காய்களின் ஆதரவுடன் தாக்கி இறுதி முற்றுகை நிகழ்த்துவது ஆகும். இறுதி முற்றுகை அமைப்பு நிலை காட்சிக்கு வண்ணத்துப் பூச்சியின் வாலைப் போலவே இருப்பதால் இப்பெயரால் அழைக்கப்படுகிறது. பொதுவான முற்றுகை முறைகளில் ஒன்றான இதில் கருப்பு இராசாவுக்கு அவருடைய சக காயான கருப்பு யானையே அவரைத் தப்பிக்கவிடாமல் செய்கின்றது . மேலும் தோற்றத்தில் இம்முறை தோள்பட்டையணி முற்றுகை போலவே காணப்படுகிறது.
# அனைத்துலக அலகு

மருந்தியலில் **அனைத்துலக அலகு** (அஅ, IU) என்பது ஒரு சாரப்பொருளின் எண்ணிக்கையை அளக்கப்பயன்படுத்தப்படும் அளவையலகு ஆகும். உயிர்ச்சத்துகள், வளரூக்கிகள், சில மருந்துப்பொருட்கள், நோய்த்தடுப்பூசிகள் போன்றனவற்றை அளக்க அனைத்துலக அலகு முறை பயன்படுத்தப்படுகின்றது. ஒரு அனைத்துலக அலகு எனக்குறிக்கப்படும் இரு வெவ்வேறு பதார்த்தங்களின் எடையோ அல்லது கொள்ளளவோ சமமாக இருப்பதில்லை. இது குறிப்பிட்ட சாரப்பொருளின் உயிரியற் செயற்பாட்டு விளைவை மையமாகக் கொண்டு அளக்கப்படுகின்றது. உயிரியல் அல்லது மருந்தியல் செயற்பாட்டு விளைவே ஒரு அனைத்துலக அலகில் அக்குறிப்பிட்ட சாரப்பொருளின் எடை எவ்வளவாக இருக்க வேண்டும் என்பதைத் தீர்மானிக்கின்றது. எடுத்துக்காட்டாக, ஒரு அனைத்துலக அலகு உயிர்ச்சத்து ஏயின் எடை 0,3&nbsp;µg ரெட்டினோலுக்கு சமமாகும்; ஒரு அனைத்துலக அலகு உயிர்ச்சத்து டியின் எடை 0,025&nbsp;µg கோளிகல்சிபெரோலுக்குச் சமமாகும்.
# அனைத்துலக அலகு

## ஒரு அனைத்துலக அலகின் எடை சமன்பாடு

- **உயிர்ச்சத்து ஏ**: 1 அஅ = 0.3 μg ரெட்டினோல், அல்லது 0.6 μg பீட்டா கரோட்டின்
- **உயிர்ச்சத்து சி**: 1 அஅ = 50 μg L-அசுக்கோபிக் அமிலம்
- **உயிர்ச்சத்து டி**: 1 அஅ = 0.025 μg கோளிகல்சிபெரோல்/ஏர்கோகல்சிபெரோல்
- **உயிர்ச்சத்து ஈ**: 1 அஅ = 0.667 மிகி d-அல்பா-டொக்கோபெரோல், அல்லது 0.45&nbsp;mg dl-அல்பா-டொக்கோபெரோல் அசட்டேட்டு.
- **இன்சுலின்**: 1 அஅ = 0.0347&nbsp;mg மனித இன்சுலின் (28.8 அஅ/மிகி).
# நிவேதனப் பொருட்கள்

இந்துக்களின் வழிபாட்டின்போது படைக்கப்படும் நிவேதனப் பொருட்கள்:  
- **பாணாக்கம்**: இது பால், நெய், தேன், சர்க்கரை, கற்கண்டு, வெல்லம், என்பவற்றுடன் பழவகைகளையும் சேர்த்து கலந்து தயாரிக்கப்படும்.  
- **துள்ளுமா**: அம்மன் சடங்குகளில் படைக்கப்படும் நிவேதனப் பொருட்களில் ஒன்று. இது பச்சை அரிசியில் இடிக்கப்பட்ட வறுக்காத மாவுடன் சர்க்கரை, கற்கண்டு, வெல்லம், பனங்கட்டி, மாதுளம்பழம்,வெங்காயம் எனப்வற்றைக் கலந்து இடிப்பதால் தயாரிக்கப்படும்.  
- **பொங்கல்**  
- **கடலை**  
- **அவல்**: ஊறவைத்து மசித்து இடிக்கப்பட்ட நெல்லில் ஆக்கப்படும் உணவாகும். இது இனிப்பு மற்றும் தேங்காய்ப் பூவுடன் பிசையப்பட்டு அவல் தயாரிக்கப்படுகின்றது.  
- **பிட்டு**: திருவெம்பாவை காலங்களில் சைவ ஆலயங்களில் நடைபெறும் பூசை *பிட்டுப் பூசை* எனப்படும். சிவபெருமான் கங்கையாறு பெருக்கெடுத்தபோது பிட்டுக்கு மண்சுமந்து கூலியாளாக வந்து ஆட்கொண்ட திருவிளையாடலை குறித்து இது அனுட்டிக்கப்படுகின்றது.  
- **கொழுக்கட்டை**: பச்சை மாவினால் செய்யப்படும். இதன் உள்ளீடாக தேங்காய்ப்பூ,வெல்லம், கற்கண்டு கொண்ட கலவை வைக்கப்படும். நீள் வடிவில் காணப்படும்.  
- **மோதகம்**:பச்சை மாவினால் செய்யப்படும். இதன் உள்ளீடாக தேங்காய்ப்பூ,வெல்லம், கற்கண்டு கொண்ட கலவை வைக்கப்படும்.கோளவடிவில் காணப்படும்.
# விக்கிப்பீடியா:Statistics/weekly/25-Jan-2015
# முதலாம் பிருதிவிபதி

**முதலாம் பிருதிவிபதி** என்பவன் கங்க மன்னர்களில் ஒருவனாவான். இவன் கி.பி.880 இல் திருப்புறம்பியம் என்னும் இடத்தில் நடந்த போரில் இறந்தான்
# முதலாம் பிருதிவிபதி

## அரசுரிமைப் போர்கள்

ஒன்பதாம் நூற்றான்டின் பிற்பகுதியில் கங்கர்கள் மிகவும் வலுவிழந்திருந்தனர். அவர்களுக்கிடையில் ஏற்பட்டிருந்த பிளவுகள் இதனை மிகுதிப்படுத்தி இருந்தன. அவர்களுக்குள் ஏற்பட்ட அரசுரிமைப் போட்டி அவர்களை இரு மரபுகளாக்கியது. இப்பகுதி சிற்றரசர்களையும் இரு பிரிவுகளாக்கி இருந்தது. கங்க அரசுரிமையாளர்களில் ஒருவனே முதலாம் பிருதிவிபதி இவனைப் பாணரும், வைடும்பரும் ஆதரித்தனர். இன்னொருவன் முதலாம் இராசமல்லன் இவனை நுளம்பரும்,தெலுங்குச் சோடரும் ஆதரித்தனர். இவர்களுக்குள் நடந்த உட்பகைப் போர்கள் பல இப்போர்களின் இறுதியில் (கி.பி.878) வென்றவர்கள் பிருதிவிபதியும் அவன்தரப்பினருமே. ஆயினும் இராசமல்லன் முற்றிலும் வலுவிழந்துவிடவில்லை.
# முதலாம் பிருதிவிபதி

## திருப்புறம்பியம் போர்

இவ்வூர் குடந்தைக்கு அருகில் உள்ளது இங்கு கி.பி.880இல் நடந்த இந்தப் போர் தென்னாட்டு வரலாற்றில் பெரு முக்கியத்துவம் வாய்ந்த போராகும். சோழப் பேரரசு வளர்வதற்கு வித்திட்டப் போர். இப்போரின்போது பல்லவ பேரரசனாயிருந்தவன் நிருபதுங்கவர்மன் அவனுடன் அவன் மகன் அபராசிதன் ஆட்சியில் பங்குகொண்டிருந்தான். பல்லவருக்கு ஆதரவாக முதலாம் பிருதிவிபதியும், சோழன் ஆதித்தனும் பல்லவர் பக்கம் நின்று பாண்டியன் வரகுணனை எதிர்த்துப் போரிட்டனர். பிருதிவிபதி பாண்டியர் படைகளைச் சூறையாடினான். இதைக்கண்ட பாண்டியன் சீற்றம்கொண்டு அவன்மீது பாய்ந்து அவனைக் கொன்று வீழ்த்தினான். ஆனால் மாள்வதற்குள் தன் வீரத்தால் பல்லவர் பக்கத்திற்கே வெற்றியளித்துவிட்டான். கங்கர்களின் உதயேந்திரக் கல்வெட்டு இச்செயலைப் பாராட்டி 'தன் உயிர் விட்டும் அபராசிதனை (வெல்ல இயலாதவன் என்பது அப்பெயரின் பொருள்) அபராசிதனாகவே ஆக்கிவிட்டான்' என்று குறிக்கிறது. திருப்புறம்பியத்தில் இன்றும் முதலாம் பிருதிவிபதியை அடக்கம்செய்து நிறுவப்பட்ட பள்ளிப்படைக் கோயில் உள்ளதாகத் தெரியவருகிறது. திருப்புறம்பியம் போரில் முதலாம் பிருதிவிபதி இறந்ததினால் இராசமல்லன் மரபு மீண்டும் வலுவுறத்தொடங்கியது.
# முதலாம் பிருதிவிபதி

## கருவி நூல்

தென்னாட்டுப் போர்க் களங்கள்,க. அப்பாதுரை.
# முருகன் அல்லது அழகு (நூல்)

**முருகன் அல்லது அழகு** என்பது முருகனைக் குறித்த ஒரு தமிழ் நூலாகும். இதைத் தமிழ்த்தென்றல் என்று அழைக்கப்படும் திரு. வி. க இயற்றினார்.
# முருகன் அல்லது அழகு (நூல்)

## வரலாறு

காரைக்குடியிலிருந்து வெளிவந்த குமரன் என்னும் திங்கள் மலரின் முதலிதழில், திரு.வி.க அவர்கள் முருகன் என்னும் கட்டுரையை எழுதினார். அந்தக் கட்டுரை பெரும் பாராட்டைப்பெற்றது. அதனை நூலாக வெளியிடுமாறு அவரின் நண்பர்கள் வற்புறுத்தினர். இதனால் அக்கட்டுரையில் மேலும் சில பகுதிகளைச் சேர்த்து **முருகன்** என்னும் பெயரில் நூலாக 1925-இல் வெளிவந்து. இரண்டாம் பதிப்பில் அழகைப் பற்றி அவர்பால் கருக்கொண்டிருந்த பல புதுப்பொருள் கூட்டி விரிவாக்கி, நூலின் உள்ளுறைக்கேற்ப நூலுக்கு **முருகன் அல்லது அழகு** என்னும் தலைப்பு மாற்றம்மட்டு 1927-ஆம் ஆண்டு வெளியிடப்பட்டது.  
திரு.வி.க.வின் முருகன் அல்லது அழகு, சங்கப் புலவர் நக்கீரரின் திருமுருகாற்றுப்படையின் நுட்பத்தை விளக்கும் ஓர் ஆராய்ச்சி நூல் என்பர். இந்நூலைப் பாரி நிலையம் பதிப்பகத்தார் 1994 ஆண்டு 18-ஆம் பதிப்பாக வெளியிட்டுள்ளனர். முருகப்பெருமானின் பன்னிரு கரங்களைப் போல் இந்நூலில் 12 கட்டுரைகள் அமைந்துள்ளன என்பது குறிப்பிடத்தக்கது.  
;இதன் பகுதிகள்
1. முருகன் பொருளும் பொதுமையும்
1. அழகின் இயலும் கூறும்
1. முருகின் தொன்மை
1. இயற்கைவழி அழகைக் காண்டல்
1. பாட்டும் ஓவியமும் இசையும் பிறவும்
1. முருகனைக் காண முனைப்பை யறுத்தல்
1. அருணகிரியாரும் பெண்ணுலகும்
1. உறுதியும் நோன்பும்
1. பொதுநெறியும் தமிழும்
1. பின்னைத்திரிபுகள்
1. இயற்கையும் முருகனும்
1. வேண்டுகோள்
# பழங்காலத் தமிழர் வாணிகம் (நூல்)

**பழங்காலத் தமிழர் வாணிகம்** என்னும் நூல் மயிலை சீனி. வேங்கடசாமி அவர்கள் எழுதிய நூலாகும். இந்நூலை நியூ செஞ்சுரி புக் ஹவுஸ் பிரவேட் லிமிடெட் நிறுவனத்தார் 1990இல் மூன்றாம் பதிப்பாக வெளியிட்டனர்.
# பழங்காலத் தமிழர் வாணிகம் (நூல்)

## நூலைப் பற்றி

இந்நூல் கடைச்சங்க காலத்தில் (அதாவது கி.மு.இரண்டாம் நூற்றாண்டு முதல் கி.பி.இரண்டாம் நூற்றாண்டுவரையில்) தமிழர் நடத்திய வாணிகத்தைப் பற்றிக் கூறுகிறது. அந்தக் காலத் தமிழர் இந்தியாவின் வடக்கே கங்கைக்கரை (பாடலிபுத்திரம்) முதலாகக் கிழக்குக்கரை மேற்குக்கரை நாடுகளில் நடத்திய வாணிகத்தைப் பற்றியும் தமிழகத்துக்கப்பால் கிழக்கே இலங்கை, சாவகநாடு (கிழக்கிந்தியத் தீவுகள்),மலேயா,பர்மா,முதலான கடல் கடந்த நாடுகளில் வாணிகத்தைப்பற்றியும், மேற்கே அரபு நாடுகள், எகிப்து, உரோம சாம்ராச்சியம் ஆகிய நாடுகளுடன் செய்த வாணிகத்தைப்பற்றியும் கூறுகிறது.
# பழங்காலத் தமிழர் வாணிகம் (நூல்)

## உள்ளடக்கம்

1. சங்க கால மக்கள் வாழ்க்கை
1. பண்ட மாற்று
1. போக்குவரத்துச் சாதனங்கள்
1. தமிழ் நாட்டு வாணிகம்
1. பிறநாட்டு வாணிகம்
1. பழங்காலத் துறைமுகப்பட்டிணங்கள்
1. தமிழகத்தின் மேற்குக்கரை துறைமுகங்கள்
1. இலங்கைத் துறைமுகங்கள்
1. விளைபொருளும் உற்பத்திப் பொருளும்
# அர்பத் எலோ

**அர்பத் எம்ரிக் எலோ** (Arpad Emrick Elo, ஆகஸ்ட் 25, 1903 – நவம்பர் 5, 1992, இயற்பெயர்: எலோ அர்பத் இம்ரே) அவர்கள் எலோ தரவுகோள் முறையை உருவாக்கியவர். இவர் அங்கேரியில் பிறந்து பின்னர் அமெரிக்காவில் குடியேறிய ஓர் இயற்பியல் பேராசிரியர் ஆவார்.
# அர்பத் எலோ

## சதுரங்க விளையாட்டு வீரர்

எலோ மில்வோக்கி நகரத்தின் மார்க்வெட் பல்கலைகழகத்தில் இயற்பியல் பேராசிரியராகப் பணி புரிந்தார், பல்கலைக்கழகத்தில் இவர் ஒரு சதுரங்க விளையாட்டு வீரரும் ஆவார். மில்வோக்கி நகரத்தின் சிறந்த சதுரங்க விளையாட்டு வீரராகவும் திகழ்ந்தார்.
# அர்பத் எலோ

## எலோ தரவுகோள் முறை

<small>முதன்மைக் கட்டுரை:எலோ தரவுகோள் முறை</small>  
எலோ தரவுகோள் முறை (Elo rating system) சதுரங்கம் போன்ற போட்டியாளர்-எதிர்-போட்டியாளர் பங்கேற்கும் விளையாட்டுக்களில் விளையாட்டாளர்களின் ஒப்பு நோக்கத்தக்க திறன் நிலைகளை கணக்கிடுவதற்கான முறையாகும். இந்த முறையை உருவாக்கிய அர்பத் எலோ பெயரிலேயே இது குறிப்பிடப்படுகிறது.
# கரிமத்தை சேகரித்தல்

வளிமண்டலத்தில் வாயுநிலையில் வெளியிடப்படும் கரியமில வாயுவைப் பிரித்துச் சேமித்து வளிமண்டலத்தில் கரியமிலவாயுவால் தோன்றும் காலநிலை மாற்றம் போன்ற சிக்கல்களை எதிர்கொள்ளக் **கார்பன் அகற்றம்** (Carbon Sequestration) என்ற இந்த நுட்பம் பயன்படுகிறது.  
உலகம் வெப்பமாவதைத் தடுக்க அனல் மின் நிலையங்கள், தொழிற்சாலைகள், சில இடங்களில் நேரடியாக வளிமண்டலத்திலிருந்தும் கரியமிலவாயுவைப் பிரித்து அடியாழத்தில் சேமிக்கப்படுகிறது. இதனால், வளிமண்டலத்தில் ஏற்படும் பசுமை இல்ல விளைவுகளைத் தவிர்க்கலாம்.  
நீண்டகாலத்துக்குக் கரியமிலவாயுவைச் சேமித்து வைப்பதன்மூலம் உலகம் வெப்பமயமாவதைத் தாமதிக்கலாம்.
# கரிமத்தை சேகரித்தல்

## கார்பன் உறிஞ்சிகள்

கார்பனை உறிஞ்சிக்கொள்ளும் இடங்களில் கரியமிலவாயுவைச் செலுத்துவதன் மூலம் கார்பனைப் பிரித்துச் சேமிக்கலாம். இவ்வாறு உறிஞ்சிக்கொள்ளும் பொருட்கள் "கார்பன் உறிஞ்சிகள்" (Carbon sinks) எனப்படும். இவை இருவகைப்படும்:-  
1. இயற்கை உறிஞ்சிகள் - பெருங்கடல்கள், காடுகள், மண்
1. செயற்கை உறிஞ்சிகள் - கைவிடப்பட்ட எண்ணெய் கிணறுகள், அகழ இயலாச் சுரங்கங்கள்  
கார்பன் அகற்றல் நுட்பம் புதியதல்ல. எண்ணெய் மற்றும் எரிவாயு தொழிலில் உற்பத்தித் திறனைக் கூட்டுவதற்குக் கார்பன் அகற்றும்முறை நடைமுறையில் இருந்துவந்தது. சுற்றுச்சூழல் காரணங்களுக்காகக் கார்பன் அகற்றும்முறை இப்பொழுது அறிமுகமாகியுள்ளது.
# கரிமத்தை சேகரித்தல்

## படிநிலை

கார்பன் அகற்றுதலில் மூன்று படிநிலைகள் பின்பற்றப்படுகின்றன.  
1. பிறவாயுக்களிலிருந்து கரியமிலவாயுவைப் பிரித்தல்.  
2. பிரிக்கப்பட்ட வாயுவைச் சேமிப்பிடத்துக்குக் கொண்டு செல்லுதல்.  
3. கரியமிலவாயுவை வளிமண்டலத்தில் கலக்காத வண்ணம் பூமிக்கடியிலோ அல்லது கடலடியிலோ புதைத்தல்.
# கரிமத்தை சேகரித்தல்

## காரிமத்தை சேகரிக்கும் முறைகள்

கார்பன் அகற்றல் நுட்பங்களாகப் பல்வேறு புதிய முறைகள் ஆய்வுசெய்யப்பட்டு வருகின்றன. அவற்றில் முக்கியமானவை வருமாறு.
# கரிமத்தை சேகரித்தல்

## காரிமத்தை சேகரிக்கும் முறைகள்

### ஆழ்கடல் சேகரிப்பு

ஆழ்கடல்களில் நேரடியாகச் செலுத்துவதன்மூலமோ அல்லது உரமூட்டல் (fertilization) வழியாகவோ கார்பனை அகற்றலாம். இம்முறை ஆழ்கடல் அகற்றம் (Ocean Seqestration) எனப்படுகிறது.
# கரிமத்தை சேகரித்தல்

## காரிமத்தை சேகரிக்கும் முறைகள்

### நில சேகரிப்பு

மண்ணிலும் தாவரங்களிலும் மிகப்பெரும் அளவுக்குக் கரியமிலவாயு பிடிக்கப்பட்டுள்ளது. ஒளிச்சேர்க்கையை அதிகப்படுத்துவதன்மூலம் கார்பனை அதிகமாக உறிஞ்சலாம். தாவர உடலங்கள் போன்ற அங்ககக் கரிமப் பொருட்களை மெதுவாகச் சிதைவடையச் செய்வதன்மூலமும் கார்பனை நிலைப்படுத்தலாம். நிலப்பயன்பாட்டு முறையை மாற்றியமைப்பதன் வழியாகவும் கார்பனை இயற்கையாக உறிஞ்சலாம். இம்முறை நில அகற்றம் (Terrestrial Sequestration) எனப்படுகிறது.
# கரிமத்தை சேகரித்தல்

## காரிமத்தை சேகரிக்கும் முறைகள்

### நிலவியல் சேகரிப்பு

பாறைகளில் உள்ள இயற்கையான துளைகள் மற்றும் இடைவெளிகளில் கரியமிலவாயுவைச் செலுத்தி வெளியேறமுடியாமல் தடுத்து நிலைப்படுத்தலாம். இம்முறை நிலவியல் அகற்றம் (Geological Sequestration) எனப்படுகிறது.வருங்காலங்களில் இந்தமுறைமூலம் மிக அதிக அளவு கரியமிலவாயுவைப் பிரித்துச் சேமிக்கமுடியும் என்று ஆய்வறிஞர்கள் கூறுகின்றனர்.
# கரிமத்தை சேகரித்தல்

## காரிமத்தை சேகரிக்கும் முறைகள்

### நிலவியல் சேகரிப்பு

#### நிலவியல் பிடித்தல் நுட்பங்கள்

நிலவியல் பிடித்தல் நுட்பங்கள் (Gelogical trapping mechanisms).  
##### நீரியக்கப் பிடித்தல்
மேல்மட்டத்தில் வாயு ஊடுறுவாத பாறைகளுக்குக் கீழ் கரியமிலவாயுவைச் சேமிக்கலாம். இம்முறை நீரியக்கபிடித்தல் (Hydrodynamic trapping) எனப்படுகிறது. இப்பொழுது இயற்கை எரிவாயு இம்முறையில் சேமிக்கப்படுகிறது.  
##### கரைத்துப் பிடித்தல்
நீர், எண்ணெய் போன்ற பொருட்களில் கரியமிலவாயு கரையும். அதன்மூலம் இதைப்பிடிக்கலாம். இம்முறை கரைத்துப்பிடித்தல் (Solubility trapping) எனப்படுகிறது.  
##### கனிமமாக்கிப் பிடித்தல்
கரியமிலவாயு புவியில் உள்ள கனிமங்கள் மற்றும் திரவங்களிலுடன் வினைபட்டு நிலையான கார்பன் சேர்மங்கள் உருவாகின்றன. பொதுவாகக் கால்சியம், இரும்பு, மெக்னீசியம் கார்பனேட்டுகளாக இவை சேமிக்கப்படும். இம்முறை கனிமமாக்கிப் பிடித்தல் (Mineral Carbonation) எனப்படுகிறது.  
நீரியக்கப் பிடித்தல், கரைத்துப்பிடித்தல் முறைகளில் கார்பன் அகற்றம் நடைபெறுகின்றது. இவையிரண்டையும் ஒன்றாகப் பயன்படுத்தினால் சிறந்த பலன் கிடைக்கிறது.
# கரிமத்தை சேகரித்தல்

## தொடர்புடைய கட்டுரைகள்

- காலநிலை மாற்றம்
- ஐக்கிய நாடுகள் வானிலைமாற்றம் மாநாடு 2009
- புவி சூடாதல்
- புவி வெப்பமடைதலின் விளைவுகள்
# மாணவகன் முற்றுகை

சதுரங்க விளையாட்டில் **மாணவகன் முற்றுகை** *(Scholar’s mate )* பின்வரும் நகர்வுகளால் அடையப்படுகிறது.  
:1. e4 e5
:2. Qh5 Nc6
:3. Bc4 Nf6??
:4. Qxf7#  
மேற்கண்ட நகர்வுகள் முன்னுக்குப் பின்னாக வெவ்வேறு வரிசை முறைகளிலும் சில வித்தியாசங்களுடன் ஆடப்படுவதுண்டு. ஆனால் அடிப்படை உத்தி ஒன்றேயாகும். இராணியும் அமைச்சரும் இணைந்து **f7** சதுரத்தில் முற்றுகை தாக்குதல் நடத்தியோ, அல்லது கருப்பு ஆட்டக்காரராக இருந்தால் **f2** சதுரத்தில் முற்றுகை தாக்குதல் நடத்தியோ வெற்றி பெறுவதே இந்த உத்தி.  
இதை சில நேரங்களில் நான்கு நகர்வு முற்றுகை என்றும் அழைப்பதும் உண்டு. ஆனால், நான்கு நகர்வுகளில் ஆட்டத்தை முடிக்க வேறு முறைகளும் உள்ளன என்பதால், மேற்கண்ட நகர்வுகள் உள்ள வரிசையே மாணவகன் முற்றுகை எனப்படுகிறது.
# மாணவகன் முற்றுகை

## மாணவகன் முற்றுகையை தவிர்த்தல்

எல்லா நிலைகளிலும் ஆட்டத்தில் எப்போதாவது நிகழும் முட்டாளின் இறுதி முற்றுகையைப் போலில்லாமல் மாணவகன் முற்றுகை பொதுவாக ஆரம்பநிலை ஆட்டக்காரர்கள் நிலையில் ஏற்படுகிறது. **1. e4 e5 2. Qh5 Nc6 3. Bc4** நகர்த்தல்களுக்குப் பின்னர் கருப்பு ஒருவேளை **3... Nf6??** என்று நகர்த்தினால் வெள்ளை உடனடியாக **4. Qxf7#.** என்று விளையாடி இறுதி முற்றுகையை நிகழ்த்திவிடுவார். எனவே இந்த அச்சுறுத்தலில் இருந்து விடுபட கருப்பு 3...Qe7 அல்லது 3...g6 என்று விளையாடலாம். கருப்பு 3...g6 என்று விளையாடினால் வெள்ளை மீண்டும் அதே 5. Qxf7# அச்சுறுத்தலை உண்டாக்க விரும்பி 4. Qf3 என்று விளையாடுவார். இதை கருப்பு எளிதாக 4... Nf6 என்று விளையாடி தடுக்கலாம். (படம்) பின்னர் f8- அமைச்சரை (...Bg7) என விளையாடி விலாமடிப்புத் தேர் உருவாக்கி ஆட்டத்தை தொடரலாம்.  
வெள்ளை ஆட்டக்காரர் அமைச்சர் திறப்பு என்ற வேறு வரிசை முறையிலும் மாணவகன் முற்றுகைக்கு முயற்சிக்கலாம். **1. e4 e5 2. Bc4 Bc5 3. Qh5** ( f7 சதுரத்தில் மாணவகன் முற்றுகைக்கான அச்சுறுத்தல் ) இப்பொழுது கருப்பு **3... Qe7!** ஆடலாம். ( படம் ); மாறாக இச்சமயத்தில் 3...g6? விளையாடுவது மிகப்பெரும் தவறாகும். ஏனெனில் 4.Qxe5+ மற்றும் 5.Qxh8) ஆடும் வாய்ப்பு வெள்ளை ஆட்டக்காரருக்கு ஏற்பட்டு கருப்பு ஆட்டக்காரருக்கு பாதுகாப்பு இல்லாமல் போகும். எனவே கருப்பு 2...Bc5 ஆடுவதற்குப் பதிலாக 2...Nf6 ஆடுவது சிறந்ததாகும்.
# மாணவகன் முற்றுகை

## திறப்புகள்

f7 சதுரத்தில் விரைவான முற்றுகை நிகழ்கிறது என்றாலும் இத்தகைய முடிவு தொடக்க நிலை ஆட்டக்காரர்களைத் தாண்டி பிறநிலைகளில் ஒருபோதும் நிகழ்வதில்லை. f7 கட்டத்திற்கு கருப்பு இராசா மட்டுமே பாதுகாப்பு என்பதால் இம்முற்றுகை உத்தி அனைவரின் கவனத்தையும் ஈர்க்கிறது. இதனடிப்படையில் பல சதுரங்க திறப்பு நகர்வுகள் திட்டமிடப்பட்டுள்ளன. உதாரணமாக **1. e4 e5 2. Nf3 Nc6 3. Bc4 Nf6** என்ற ந்கர்வுகளுக்குப் பின்னர் ( இரண்டு குதிரைகள் தடுப்பாட்டம் ) வெள்ளை ஆட்டக்காரருக்கு உள்ள சிறந்த நகர்வு **4. Ng5** ஆகும். மாணவகன் முற்றுகைக்கான f7 சதுரத்தை தாக்குகிறார். வெறுக்கத்தக்க இந்த தாக்குதலை கருப்பு எதிகொள்ள வேண்டியது கட்டாயமாகிறது. பிரைடுலிவர் தாக்குதல் விளையாட்டுக்குள் f7 சதுரத்தில் வெள்ளைக் குதிரையின் தியாகமும் அடங்குகிறது.  
வேவார்டு இராணி தாக்குதல் **(1. e4 e5 2. Qh5?!)** என்ற திறப்பாட்டம் மற்றும் நெப்போலியன் திறப்பு **(1. e4 e5 2. Qf3?!)** என்ற திறப்பாட்டம் இரண்டும் அடுத்த நகர்வை **(3. Bc4)** உத்தியுடன் மாணவகன் முற்றுகையை நோக்கியே நகர்த்தப்படுகின்றன. உயர்நிலைப் போட்டிகளில் நெப்போலியன் திறப்பு எப்போதும் ஆடப்படவில்லை. வேவார்டு திறப்பு எப்போதாவது அபூர்வமாக முயற்சி செய்யப்படுகிறது. கிராண்ட்மாஸ்டர் இக்காரு நாகமுரா வெள்ளை ஆட்டக்காரருக்கு நடு ஆட்டத்தில் சில அனுகூலங்களை எதிர்நோக்கி நடைமுறையில் மாணவகன் முற்றுகையை முயற்சித்துள்ளார்.
# மாணவகன் முற்றுகை

## மற்ற மொழிகளில் மாணவகன் முற்றுகை

- பிரெஞ்சு, துருக்கி, செருமன், டச்சு, எசுப்பானியம், போர்த்துகீசியம் போன்ற மொழிகளில் : செப்பேர்டு மேட்
- இத்தாலிய மொழியில் : பார்பெர்சு மேட்
- பெர்சியன், கிரீக் மற்ரும் அராபியன் மொழியில் : நெப்போலியன் பிளான்
- உருசிய மொழியில் : சில்ரன்சு மேட்
- போலந்து மொழியில் : ( முட்டாளின் இறுதி அறிஞர் முற்றுகையாக கருதப்படுகிறது.)
- டென்மார்க்கு, செருமன், குரொசியா. அங்கேரி, சுலோவீனியன், சுலோவாகியன், இப்ரூ மொழிகளில்: சூமேக்கர் மேட்
- பின்லாந்து, சுவீடன், நார்வே மொழிகளில்: சுகூல் மேட்
# இந்தி எதிர்ப்புப் பாடல்கள் (நூல்)

**இந்தி எதிர்ப்புப் பாடல்கள்** என்னும் தொகுப்பு **பாரதிதாசன்** என்னும் புனைப்பெயரைக்கொண்ட **கனக.சுப்புரத்தினம்** என்னும் இயற்பெயரை உடைய கவிஞரால் முதலிரு இந்தித் திணிப்பு எதிர்ப்புப் போராட்டங்களின் பொழுது எழுதப்பட்ட 12 தமிழ்ப் பாடல்களின் தொகுப்பு ஆகும். சென்னை மாகாணத்தில் 1937ஆம் ஆண்டில் நடைபெற்ற முதலாம் இந்தி எதிர்ப்புப் போரின்பொழுது எழுத்தப்பட்ட, ‘எல்லாரும் வாருங்கள்’ என்னும் ஒரு பாடலும் 1948ஆம் ஆண்டில் நடைபெற்ற இரண்டாம் இந்தி எதிர்புப் போரின் பொழுது எழுதப்பட்ட 11 பாடல்களும் இத்தொகுப்பில் இருக்கின்றன. இவற்றுள் உள்ள 12 பாடல்களில் சில குயில் இதழில் வெளிவந்தவை ஆகும். வேறு சில இத்தொகுப்பிற்காகவே எழுதப்பட்டவை ஆகும்.  
இத்தொகுப்பில் உள்ள பாடல்கள் ஒவ்வொன்றிற்கும் இசை, தாளம் ஆகிய குறிக்கப்பட்டு இருக்கின்றன. இந்நூலை வாங்குவோர் பாடல்களைப் படித்துவிட்டு நூலைப் போட்டுவிடாமல், சுரப்படுத்திப் பாடுவதோடு பிறரையும் பாடப் பயிற்றுவிக்க வேண்டும் என நூலில் முன்னுரையில் கோரிக்கை விடுத்திருக்கிறார்.
# இந்தி எதிர்ப்புப் பாடல்கள் (நூல்)

## பாடல்கள்

இத்தொகுப்பில் இடம்பெற்றுள்ள பாடல்கள் பின்வருமாறு:  
| 01 | இந்தி எதிர்த்திட வாரீர்! | நாதநாம கிரியை | ஆதி | ஆனந்தக் களிப்பு | சிந்துக் கண்ணிகள் | ஒரு எடுப்பும் நான்கு கண்ணிகளும் கொண்டது |
| --- | --- | --- | --- | --- | --- | --- |
| 02 | இந்தியா கட்டாயம்? | சகானா | திஸ்ரகதி | சிந்துக் கண்ணிகள் | நான்கு கண்ணிகள் கொண்டது |  |
| 03 | இந்தி எதிர்ப்பு முரசு | இங்கிசீசு டியூன் | திஸ்ரகதி | 29 மேளம் தீரசங்கராபரண ஜன்யம் | கண்ணிகள் | 8 கண்ணிகள் கொண்டது. |
| 04 | எழுக! | மணிரங்கு | சதுஸ்ரதிரிபுடை | 22ஆவது மேளம் கரகரப்ரியாவில் ஜன்யம் | கண்ணிகள் | ஈரடி எடுப்பு, ஈரடி உடனெடுப்பு, மூன்றடிகள் கொண்டது. |
| 05 | எல்லாரும் வாருங்கள்! | சிந்துக் கண்ணிகள் | எட்டு கண்ணிகள் கொண்டது. முதலாவது இந்தி எதிர்ப்புப் போரின் பொழுது இயற்றப்பட்டது. |  |  |  |
| 06 | பார்க்கட்டும் | சிவரஞ்சனி | திஸ்ரகதி ஏகதாளம் | 22ஆவது மேளம் கரகரப்ரியாவில் ஜன்யம் | சிந்துக் கண்ணிகள் | 16 கண்ணிகள் கொண்டது |
| 07 | இந்தி ஒழிப்பதும் கட்டாயம் | தன்னையறிந் தின்பமுற வெண்ணிலாவே | சிந்துக் கண்ணிகள் | 24 கண்ணிகள் கொண்டது |  |  |
| 08 | பிள்ளைகள் சொத்து தாய்மொழிக்கே | ஆறுமுக வடிவேலவனே | காவடிச் சிந்து | 4 கண்ணிகள் கொண்டது. |  |  |
| 09 | இந்தி எதிர்ப்பார் இயம்பும் உறுதிப்பாடு | எண்சீர் விருத்தம் | 2 விருத்தங்கள் கொண்டது. |  |  |  |
| 10 | வடமொழி எதிப்பு | எண்சீர் விருத்தம் | 3 விருத்தங்கள் |  |  |  |
| 11 | இந்திக்கு உன் திறம் காட்டு | நாதந்தி நாதந்தி நாதந்தி நாதந்தி நாதந்தி நாதந்தி நா திந்திநா நாதந்தி நாதந்தி நா | வண்ணம் | 7 கண்ணிகள் கொண்டது. |  |  |
| 12 | இந்தி எதிர்ப்பார் மேற்கொள்ளும் உறுதிப்பாடு | எண்சீர் விருத்தம் | 2 விருத்தங்கள் கொண்டது. | } |  |  |
# இந்தி எதிர்ப்புப் பாடல்கள் (நூல்)

## வெளியிணைப்புகள்

- http://www.tamilvu.org/slet/l9100/l9100pd1.jsp?bookid=146&pno=33
- தமிழ்நாடு விடுதலை முழக்கங்கள் (நான்காம் பகுதியைப் பார்)
# நாக்பூர் பல்கலைக்கழகம்

**இராச்டிரசந்து துக்கடோஜி மகாராஜ் நாக்பூர் பல்கலைக்கழகம்** (முன்னர் நாக்பூர் பல்கலைக்கழகம்), மகாராஷ்டிராவின் நாக்பூர் நகரத்தில் அமைந்துள்ளது. இது துக்கடோஜி மகாராஜ் என்பவரின் நினைவாகப் பெயரிடப்பட்டது.
# நாக்பூர் பல்கலைக்கழகம்

## முன்னாள் மாணவர்கள்

- பி. வி. நரசிம்ம ராவ், இந்தியாவின் முன்னாள் குடியரசுத் தலைவர்
- தேவேந்திர பத்னாவிசு, மகாராஷ்டிர முதல்வர்
- ஏக்நாத் ராமகிருஷ்ண ரானாடே, விவேகானந்த கேந்திரம் நிறுவனர்
- முகம்மது இதயத்துல்லா, முன்னாள் முதன்மை நீதிபதி
- நிதின் கட்காரி, மத்திய அமைச்சர்
# ராஜ்பத்

.]]  
**கடமைப் பாதை**, இதன் பழைய பெயர் **இராஜ பாதை**. இந்தியாவின் தலைநகர் புது தில்லியில் இரைசினா குன்றில் உள்ள குடியரசுத் தலைவர் மாளிகையிலிருந்து விஜய் சௌக்கு, இந்தியாவின் வாயில் வழியாக தியான் சந்த் தேசிய விளையாட்டரங்கம் வரை அமைந்துள்ள பொதும்பர் சாலையாகும். இந்த நிழற்சாலையின் இருபுறங்களிலும் பெரிய புற்றரைகள், கால்வாய்கள், மர அடுக்குகள் வரிசையாக அமைக்கப்பட்டுள்ளன. இந்தியாவின் முதன்மையான சாலைகளில் ஒன்றாக விளங்குகின்றது. இங்கு ஆண்டுதோறும் சனவரி 26 அன்று குடியரசுநாள் அணிவகுப்பு நடைபெறுகின்றது. இந்தச் சாலை கிழக்கு-மேற்காக அமைந்துள்ளது. இதனை வடக்கு-தெற்காக உள்ள ஜன்பத் குறுக்கிடுகின்றது.  
இரைசினா குன்றின் மீது இராஜ்பத்தின் இருபுறமும் தலைமைச் செயலகக் கட்டிடத்தின் வடக்கு, தெற்கு வளாகங்கள் அமைந்துள்ளன. இச்சாலையின் ஒரு முனையில் குடியரசுத் தலைவர் மாளிகை அமைந்துள்ளது. விஜய் சௌக்கில் சன்சத் மார்கு குறுக்கிடுகின்றது; இந்தியா கேட்டிலிருந்து வரும்போது வலதுபுறத்தில் இந்திய நாடாளுமன்ற இல்லத்தைக் காணலாம். காந்தி திரைப்படத்தின் துவக்கக் காட்சி இராஜ்பத்திலிருந்து துவங்குகின்றது.
# ராஜ்பத்

## பெயர் மாற்றம்

8 செப்டம்பர் 2022 அன்று இராஜ்பத் சாலையில் நேதாஜி சுபாஷ் சந்திர போசின் 28 அடி உயர சிலையை திறந்து வைத்த இந்தியப் பிரதமர் நரேந்திர மோதி இச்சாலைக்கு **கடமைப் பாதை** (**கர்தவ்ய பாதை**) எனப்பெயர் மாற்றி வைத்தார்.
# சுங்கை ஊடாங்

**சுங்கை ஊடாங்** (ஆங்கிலம், மலாய் மொழி: ***Sungai Udang***) என்பது மலேசியா, மலாக்கா, மத்திய மலாக்கா மாவட்டத்தில் அமைந்து இருக்கும் ஒரு கடற்கரை நகரமாகும். மலேசியாவின் மிகப் பெரிய இராணுவ முகாம்களில் ஒன்றான திரண்டாக் இராணுவ முகாம் *(Terendak Camp)* இங்கே அமைந்து உள்ளது. இராணுவ அதிரடிப்படையின் வளாகம் என்றும் புகழாரம் செய்யப்படுகிறது.  
1987-ஆம் ஆண்டு, இங்கு பெட்ரோனாஸ் எண்ணெய்ச் சுத்திகரிப்பு ஆலை உருவாக்கப்பட்டது. இருப்பினும், 1997-ஆம் ஆண்டிற்குப் பின்னர், இந்த நகரம் துரிதமாக வளர்ச்சி கண்டது.  
இங்கு திரண்டாக் இராணுவ முகாமில் பணிபுரியும் இராணுவத்தினரின் குடும்பங்களே பெரும்பான்மையாக உள்ளன. இராணுவத்தில் இருந்து ஓய்வு பெற்றவர்களும் இங்கு நிரந்தரமாகத் தங்கி விட்டனர். இரு வகையான இராணுவ முகாம்கள் உள்ளன. திரண்டாக் இராணுவ முகாம்; சுங்கை ஊடாங் இராணுவ முகாம், ஆகியவையே அந்த முகாம்கள் ஆகும்.
# சுங்கை ஊடாங்

## போக்குவரத்து தொடர்புகள்

| நகரம்/சிறுநகரம் | சுங்கை ஊடாங்கில் இருந்து (கி.மீ.) |
| --- | --- |
| கோலாலம்பூர் | 111.0 |
| சிரம்பான் | 85.0 |
| மஸ்ஜித் தானா | 8.0 |
| அலோர் காஜா | 25.0 |
| கெமிஞ்சே | 56.0 |
| தம்பின் | 35.0 |
| போர்டிக்சன் | 62.0 |
| தஞ்சோங் பிடாரா | 3.0 |
| ரெம்பாவ் | 54 |
# சுங்கை ஊடாங்

## போக்குவரத்து தொடர்புகள்

### பிற நகரங்கள்

- மலாக்கா நகரத்தில் இருந்து 21 கி.மீ.;
- அலோர் காஜாவில் இருந்து 25 கி.மீ.;
- ஆயர் குரோ வடக்கு-தெற்கு விரைவுசாலை (மலேசியா) கட்டணச் சாவடியில் இருந்து 28 கி.மீ.;
தொலைவில் இருக்கிறது.  
சுங்கை ஊடாங்கிற்கு மிக அருகில் இருப்பது மஸ்ஜித் தானா, மலாக்கா நகரங்களாகும்.
# சுங்கை ஊடாங்

## சுங்கை ஊடாங் பெயரைக் கொண்ட இடங்கள்

- கம்போங் சுங்கை ஊடாங், கிள்ளான், சிலாங்கூர்
- கம்போங் சுங்கை ஊடாங், டுங்குன், திரங்கானு
- கம்போங் சுங்கை ஊடாங், நிபோங் திபால், பினாங்கு
- தஞ்சோங் சுங்கை ஊடாங், பங்கோர் தீவு, பேராக்
- கம்போங் சுங்கை ஊடாங், யான், கெடா
# விகடன் இயர் புக் 2015

**விகடன் இயர் புக் 2015** என்பது ஒரு விகடன் பிரசுரமாகும். இந்நூல் பொது அறிவினை வளர்த்துக் கொள்ள பயனாகும் தகவல் களஞ்சியமாகும். விகடன் இயர் புக் வரிசையில் இது மூன்றாவது நூலாகும்.  
உலக நாடுகளைப் பற்றிய குறிப்பு, இந்தியாவின் மாநிலங்கள் தொடர்பான கருத்துக்கள், தமிழ்நாட்டுத் தகவல்கள், அறிவியல் தொழில் நுட்பம் பற்றிய கட்டுரைகள், பொது அறிவு மற்றும் போட்டித் தேற்வாளர்களுக்குப் பயன்படும் செய்திகளின் தொகுப்பு எனப் பலவிடயங்களைப் பற்றி கூறும் ஒரு புத்தகமாக உள்ளது. இந்திய ஆட்சிப்பணியில் உள்ளவர்கள் பலர் பங்களித்துள்ளனர். சுமார் 900 பக்கங்களை இந்நூல் கொண்டுள்ளது.
# பிரமந்தலாறு

**பிரமந்தலாறு** என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் சிறிய ஆறு ஆகும். மேலும் இந்த ஆறு வடக்கு முல்லைத்தீவு மாவட்டத்தில் உற்பத்தியாகி, அங்கிருந்து வடக்குப் பகுதிகளான முல்லைத்தீவு மாவட்டம் மற்றும் கிளிநொச்சி மாவட்டம் ஆகியவற்றூடாகப் பாய்ந்து பின் கடலுடன் கலக்கின்றது. மேலும் இந்த ஆறு சுண்டிக்குளம் என்னும் கடற்காயலில் கடலுடன் கலக்குகின்றது.
# ஏற்பிணைப்பி

உயிர்வேதியியலில் அல்லது மருந்தியலில் ஒரு உயிர் மூலக்கூற்றுடன் உயிரியல் தேவைகளுக்காக சிக்கலான பிணைப்பை ஏற்படுத்திக் கொள்ளும் ஒரு சாரப்பொருள் (பெரும்பாலும் ஒரு சிறிய மூலக்கூறு) **ஏற்பிணைப்பி** (*ligand*) எனப்படும். புரத-ஏற்பிணைப்பிப் பிணைப்பில் ஏற்பிணைப்பியானது இலக்குப் புரதம் ஒன்றுடன் பிணைந்து ஒரு சமிக்கையைத் தொடக்கிவைக்கும் மூலக்கூறாக விளங்குகிறது. டி.என்.ஏ-ஏற்பிணைப்பிப் பிணைப்பில் டி.என்.ஏ இரட்டைச்சுருளுடன் பிணையும் ஒரு சிறிய மூலக்கூறாகவோ அல்லது அயனியாகவோ அல்லது ஒரு புரத மூலக்கூறாகவோ இருக்கின்றது. இந்தப் பிணைப்புகள் அயனிப்பிணைப்பு, ஐதரசன் பிணைப்பு, வண்டர்வாலின் விசை போன்ற மூலக்கூற்றிடை விசைகள் மூலம் நிகழ்கின்றது.  
ஏற்பிணைப்பி ஏற்பியுடன் (ஏற்பிப் புரதம்) பிணைந்து அதன் வேதியற் கட்டமைப்பை மாற்றுகின்றது. வேதியல் கட்டமைப்பு மாறிய ஏற்பிப்புரதம் அதன் தொழிற்படு நிலையைத் தீர்மானிக்கின்றது. நொதி வினைபொருட்கள் (substrates), நொதி வினைத்தடுப்பிகள் (inhibitors), வினைச் செயலூக்கிகள், நரம்பிய சமிக்கைபரப்பிகள் (neurotransmitters) ஆகியன ஏற்பிணைப்பிகளுள் அடங்குகின்றன.
# உயிரியல் இலக்கு

ஏற்பிணைப்பி அல்லது ஒரு மருந்து போன்ற ஒரு தனி உருவொன்று தேடிச்சென்று பிணைப்பில் ஈடுபடக்கூடிய ஒரு வாழும் உயிரியின் ஏதாவதொரு அமைப்பு **உயிரியல் இலக்கு** (biological target) எனப்படும். பொதுவான உயிரியல் இலக்கு வகைகள் புரதங்களும் கருவமிலங்களும் ஆகும். ஒரு மருந்தியல் சம்பந்தமான செயற்படுநிலையில் உள்ள மாத்திரைக்கான இலக்கு, இன்சுலின் போன்ற இயக்குநீருக்கான ஏற்பி இலக்குகள், அல்லது புறத்தூண்டலுக்கான இலக்குகள் என்று வெவ்வேறு உயிரியல் இலக்குகள் வரையறுக்கப்படுகின்றன. ஒரு சமிக்கை மூலம் இலக்கு "மோதப்பட்டு" அதன் செயற்பாடு மாற்றமடைவதே இவற்றின் உள்ளார்ந்த நோக்கம். நொதியங்கள் போன்ற புரதங்கள், அயனிக் கான்கள், ஏற்பிகள் ஆகியன உயிரியல் இலக்குகள் ஆகும்.
# தோமஸ் மால்தஸ்

**தோமஸ் ராபர்ட் மால்தஸ்** (*Thomas Robert Malthus*, பிப்ரவரி 13,1766 - டிசம்பர் 29, 1834) இங்கிலாந்தைச் சேர்ந்த பொருளாதார அறிஞர், அரசியல் பொருளாதார ஆய்வாளர் மற்றும் மக்கள்தொகை ஆய்வாளர் ஆவார். மக்கள் தொகைப் பெருக்கத்துக்கும் உணவு உற்பத்திக்கும் இடையிலான கணிதத் தொடர்பு ஒன்றை வழங்கினார்.
# தோமஸ் மால்தஸ்

## மக்கள் தொகைக்கோட்பாடு பற்றிய கட்டுரை

<small>முதன்மைக் கட்டுரை: மக்கள் தொகைக்கோட்பாடு பற்றிய கட்டுரை</small>  
மக்கள் தொகைப்பெருக்கம் எப்போதும் உணவு உற்பத்தி மற்றும் பகிர்தலை விட அதிகளவாகவே இருக்கும். மக்கள்தொகையின் அளவானது பெருக்கல் விருத்தியின் அடிப்படையினில் (உ+ம்:2,4,8,16,32,64) அதிகரித்துச் செல்லும் போக்கு உடையது அதே சமயம் உணவு உற்பத்தியின் அளவு கூட்டல் விருத்தியின் அடிப்படையில்(உ+ம்:1,2,3,4,5,6) அதிகரிக்கும் தன்மையினை கொண்டது இதன் காரணமாக எதிர்காலத்தில் உணவு பற்றாக்குறை தோன்றும் என்றும் நாட்டினில் பலவிதமான குழப்பங்கள்,வறுமை,போர் போன்ற அழிவுஅபாயங்கள் ஏற்படும் என்ற மால்தஸ் எதிர்வுகூறலே *மக்கள் தொகைக்கோட்பாடு பற்றிய கட்டுரை* என்ற நூலின் அடிப்படைக் கருத்தாகும்.
# லாவ் ஷே

**லாவ் ஷே** (; பிப்ரவரி 3, 1899 – ஆகஸ்ட் 24, 1966) ஒரு சீன எழுத்தாளர். இவரது இயற்பெயர் ஷூ க்விங்சுன். இருபதாம் நூற்றாண்டின் குறிப்பிடத்தக்க சீன எழுத்தாளர்களில் ஒருவராக இவர் கருதப்படுகிறார். பெய்ஜிங் வட்டார வழக்கைத் தன் படைப்புகளில் பயன்படுத்துவதில் புகழ்பெற்றவர்.
# இதய மாற்று அறுவைச் சிகிச்சை

**இதய மாற்றீட்டு சத்திரச் சிகிச்சை ** அல்லது **இதய மாற்று அறுவைச் சிகிச்சை ** (*heart transplant*, *cardiac transplant*) இதயச் செயலிழப்பின் கடைசி நிலையில் உள்ள ஒருவருக்கு அல்லது தீவிர குருதி ஊட்டக்குறை இதய நோய் உள்ளவருக்கு இன்னொரு மனிதனில் இருந்து பெறப்பட்ட ஆரோக்கியமான இதயத்தை மாற்றீடு செய்யும் சத்திர சிகிச்சையாகும். 2008ஆம் ஆண்டு நிலவரப்படி பெரும்பாலும் அண்மையில் இறந்த உடல் உறுப்புக் கொடையாளரின் வேலை செய்கின்ற இதயம் எடுக்கப்பட்டு நோயாளிக்குப் பொருத்தப்படுகின்றது. நோயாளியின் இதயம் அகற்றப்படலாம் அல்லது தனது இடத்திலேயே கொடையாளி இதயத்திற்கு ஆதரவாக செயல்படுமாறு விட்டு வைக்கப்படலாம். மாற்று இதய சிகிச்சை மேற்கொண்டவர்களின் வாழ்நாள் சராசரியாக 15 ஆண்டுகள் வரை கூடுவதாக மதிப்பிடப்படுகின்றது. இதய மாற்று அறுவை சிகிச்சை இதய நோய்க்கான மருத்துவத் தீர்வாக கருதப்படுவதில்லை; நோயாளியின் வாழ்நிலை தரத்தை உயர்த்தும் உயிர்காப்பு சிகிச்சையாக கருதப்படுகின்றது.  
நீண்ட காலம் இதய நோய் உள்ளவர்களுக்கும், இதயத் தசை நோய்கள் காரணமாக இதயம் செயலிழக்கும் நிலையில் உள்ளவர்களுக்கும் இது தேவைப்படுகிறது. பொதுவாக மூளை செயலிழந்த ஒருவரிடமிருந்து இதயம் பெறப்படுகிறது. இவ்வாறான சத்திரச் சிகிச்சையில் *இதயம்-நுரையீரல் மாற்றுவழி இயந்திரம்* பயன்படுத்தப்படுகின்றது. நோயாளியின் இதயத் துடிப்பு நிறுத்தப்பட்டு இடது வலது சோனை அறைகளிலன் சுவரின் ஒரு பகுதியை விட்டு ஏனைய இதயப்பகுதி அகற்றப்படுகிறது. வழங்கியில் இருந்து பெறப்பட்ட இதயம் நோயாளியின் விடப்பட்ட இதயத்தின் பகுதிகளுடன் பொருந்துமாறு இணைக்கப்படுகின்ற்து. முடியுரு நாடிகளுடனும் நாளங்கள் போன்ற பிரதான குருதிக் குழாய்களுடனும் புதிய இதயம் இணைக்கப்படுகின்றது.
# வீச்சுப் பண்பேற்றம்

**வீச்சுப் பண்பேற்றம்** அல்லது **வீச்சு மட்டிசைப்பு** (Amplitude modulation)(**AM**) என்பது தகவல் தொடர்புத் துறையில் கடத்தி அலையின் (carrier wave) மீது சாதாரண அலைகளை கலந்து இலகுவாக நீண்ட தூரம் கொண்டுசெல்லும் முறைகளில் ஒன்றாகும். வீச்சுப் பண்பேற்றத்திலோ வீச்சு மாறக்கூடியது; அதிர்வெண் மாறாதது. வானொலி அலைகளைக் கொண்டு செல்வதில் வீச்சுப் பண்பேற்றம் பயன்படுகின்றது.  
மூலம் காவப்படுவதிக் காட்டும் அலை|alt=Animation of audio, AM and FM sine waves]]
# வீச்சுப் பண்பேற்றம்

## நியம AM அலை குறித்த கணிப்பு முறை

அதிர்வெண் *f<sub>c</sub>* ஐயும் வீச்சம் *A* ஐயும் கொண்ட காவி அலை (sine அலை) ஒன்றைக் கருதுக. அது பின்வரும் சமன்பாட்டால் தரப்படும்.
:<math>c(t) = A\cdot \sin(2 \pi f_c t)\,</math>.  
*m*(*t*) பண்பேற்றம் பெற்ற அலைவடிவம். இவ் எடுத்துக்காட்டுக்கு சைன் அலை கொண்ட அதிர்வெண் *f<sub>m</sub>*பண்பேற்றத்தையும், அது அதை விட மிகச்சிறிய அதிர்வெண் *f<sub>c</sub>* எடுத்தால்:  
:<math>m(t) = M\cdot \cos(2 \pi f_m t + \phi)\,</math>,  
இங்கு *M* மட்டிசைப்பின் வீச்சம். *M*<1 ஆக இருப்பின் *(1+m(t))* எப்போதும் நேர்ப் பெறுமானத்தைக் கொள்ளும். எனவே வீச்சுப் பண்பேற்றம் என்பது காவி அலை *c(t)* ஐ நேர்க் கணியமாயுள்ள *(1+m(t))* உடன் பெருக்குவதால் கிடைக்கும்:  
:{|
|<math>y(t)\,</math>
|<math>= [1 + m(t)]\cdot c(t) \,</math>
|-
|<math>= [1 + M\cdot \cos(2 \pi f_m t + \phi)] \cdot A \cdot \sin(2 \pi f_c t)</math>
|}
# எம். எஸ். விஸ்வநாதன் இசையமைத்த தமிழ்த் திரைப்படங்கள்

எம். எஸ். விஸ்வநாதன் தனித்து இசையமைத்த தமிழ்த் திரைப்படங்கள் வரிசை பின்வருமாறு: (இது முழுமையான பட்டியல் அல்ல.)
# எம். எஸ். விஸ்வநாதன் இசையமைத்த தமிழ்த் திரைப்படங்கள்

## 1951 - 1960

1. போன மச்சான் திரும்பி வந்தான் (1954)
1. தெனாலி ராமன் (1956)
# எம். எஸ். விஸ்வநாதன் இசையமைத்த தமிழ்த் திரைப்படங்கள்

## 1961 - 1970

1. கலங்கரை விளக்கம் (1965)
1. குழந்தையும் தெய்வமும் (1965)
1. நீலவானம் (1965)
1. பஞ்சவர்ணக்கிளி (1965)
1. அன்பே வா (1966)
1. சந்திரோதயம் (1966)
1. அனுபவி ராஜா அனுபவி (1967)
1. சாந்தி நிலையம் (1969)
# எம். எஸ். விஸ்வநாதன் இசையமைத்த தமிழ்த் திரைப்படங்கள்

## 1971 - 1975

1. அலைகள் (1973)
1. பாக்தாத் பேரழகி (1973)
1. பாரத விலாஸ் (1973)
1. எங்கள் தாய் (1973)
1. கங்கா கௌரி (1973)
1. கௌரவம் (1973)
1. மணிப்பயல் (1973)
1. மனிதரில் மாணிக்கம் (1973)
1. நல்ல முடிவு (1973)
1. பாசதீபம் (1973)
1. பொன்னூஞ்சல் (1973)
1. தலைப்பிரசவம் (திரைப்படம்) (1973)
1. பூக்காரி (1973)
1. தாய் பிறந்தாள் (1974)
1. தங்கப்பதக்கம் (1974)
1. தீர்க்கசுமங்கலி (1974)
1. திருடி (1974)
1. திருமாங்கல்யம் (1974)
1. உரிமைக்குரல் (1974)
1. அக்கரைப் பச்சை (1974)
1. அன்பைத்தேடி (1974)
1. அத்தையா மாமியா (1974)
1. அவள் ஒரு தொடர்கதை (1974)
1. எங்கள் குலதெய்வம் (1974)
1. மகளுக்காக (1974)
1. மாணிக்கத் தொட்டில் (1974)
1. நான் அவனில்லை (1974)
1. நேற்று இன்று நாளை (1974)
1. பணத்துக்காக (1974)
1. பெண் ஒன்று கண்டேன் (1974)
1. ரோஷக்காரி (1974)
1. சமையல்காரன் (1974)
1. சிரித்து வாழ வேண்டும் (1974)
1. சிவகாமியின் செல்வன் (1974)
1. தாய் (திரைப்படம்) (1974)
1. அன்பே ஆருயிரே (1975)
1. அமுதா (1975)
1. அணையா விளக்கு (1975)
1. டாக்டர் சிவா (1975)
1. இதயக்கனி (1975)
1. மன்னவன் வந்தானடி (1975)
1. நாளை நமதே (1975)
1. நினைத்ததை முடிப்பவன் (1975)
1. பாட்டும் பரதமும் (1975)
1. தாய்வீட்டு சீதனம் (1975)
1. வைர நெஞ்சம் (1975)
1. வாழ்ந்து காட்டுகிறேன் (1975)
# எம். எஸ். விஸ்வநாதன் இசையமைத்த தமிழ்த் திரைப்படங்கள்

## 1976 - 1980

1. துணிவே துணை (1976)
1. உனக்காக நான் (1976)
1. உங்களில் ஒருத்தி (1976)
1. உண்மையே உன் விலையென்ன (1976)
1. உழைக்கும் கரங்கள் (1976)
1. வாழ்வு என் பக்கம் (1976)
1. அக்கா (திரைப்படம்) (1976)
1. சித்ரா பௌர்ணமி (1976)
1. இதயமலர் (1976)
1. கிரஹப்பிரவேசம் (1976)
1. லலிதா (திரைப்படம்) (1976)
1. மகராசி வாழ்க (1976)
1. மேயர் மீனாட்சி (1976)
1. மன்மத லீலை (1976)
1. மூன்று முடிச்சு (1976)
1. முத்தான முத்தல்லவோ (1976)
1. நீ இன்றி நானில்லை (1976)
1. நீதிக்கு தலைவணங்கு (1976)
1. ஓ மஞ்சு (1976)
1. ஊருக்கு உழைப்பவன் (1976)
1. ஒரு கொடியில் இரு மலர்கள் (1976)
1. பயணம் (1976)
1. பேரும் புகழும் (1976)
1. ரோஜாவின் ராஜா (1976)
1. சந்ததி (திரைப்படம்) (1976)
1. சில நேரங்களில் சில மனிதர்கள் (1977)
1. ஆறு புஷ்பங்கள் (1977)
1. அண்ணன் ஒரு கோயில் (1977)
1. அவன் ஒரு சரித்திரம் (1977)
1. தேவியின் திருமணம் (1977)
1. எல்லாம் அவளே (1977)
1. என்ன தவம் செய்தேன் (1977)
1. கியாஸ்லைட் மங்கம்மா (1977)
1. இளைய தலைமுறை (1977)
1. இன்றுபோல் என்றும் வாழ்க (1977)
1. மீனவ நண்பன் (1977)
1. நாம் பிறந்த மண் (1977)
1. நீ வாழவேண்டும் (1977)
1. பட்டினப் பிரவேசம் (1977)
1. பெண்ணை சொல்லி குற்றமில்லை (1977)
1. பெருமைக்குரியவள் (1977)
1. புனித அந்தோனியார் (1977)
1. புண்ணியம் செய்தவர் (1977)
1. தனிக் குடித்தனம் (1977)
1. சில நேரங்களில் சில மனிதர்கள் (1977)
1. இறைவன் கொடுத்த வரம் (1978)
1. அக்னி பிரவேசம் (1978)
1. அந்தமான் காதலி (1978)
1. அதிர்ஷ்டக்காரன் (1978)
1. அவள் தந்த உறவு (1978)
1. ஆயிரம் ஜென்மங்கள் (1978)
1. என் கேள்விக்கு என்ன பதில் (1978)
1. என்னைப்போல் ஒருவன் (1978)
1. கங்கா யமுனா காவேரி (1978)
1. ஜெனரல் சக்ரவர்த்தி (1978)
1. இளையராணி ராஜலட்சுமி (1978)
1. இறைவன் கொடுத்த வரம் (1978)
1. ஜஸ்டிஸ் கோபிநாத் (1978)
1. குங்குமம் கதை சொல்கிறது (1978)
1. மதுரையை மீட்ட சுந்தரபாண்டியன் (1978)
1. நிழல் நிஜமாகிறது (1978)
1. ஒரு நடிகை நாடகம் பார்க்கிறாள் (1978)
1. ஒரு வீடு ஒரு உலகம் (1978)
1. ஆசைக்கு வயசில்லை (1979)
1. செல்லக்கிளி (1979)
1. சித்திரச்செவ்வானம் (1979)
1. இமயம் (1979)
1. காம சாஸ்திரம் (1979)
1. கிழக்கும் மேற்கும் சந்திக்கின்றன (1979)
1. குப்பத்து ராஜா (1979)
1. மங்களவாத்தியம் (1979)
1. மாயாண்டி (1979)
1. நீலமலர்கள் (1979)
1. நீலக்கடலின் ஓரத்திலே (1979)
1. நீதிக்கு முன் நீயா நானா (1979)
1. நினைத்தாலே இனிக்கும் (1979)
1. நூல் வேலி (1979)
1. ஒரே வானம் ஒரே பூமி (1979)
1. போர்ட்டர் பொன்னுசாமி (1979)
1. சுப்ரபாதம் (1979)
1. திரிசூலம் (1979)
1. திசை மாறிய பறவைகள் (1979)
1. சிகப்புக்கல் மூக்குத்தி (1979)
1. ஸ்ரீராமஜெயம் (1979)
1. வெள்ளி ரதம் (1979)
1. இமயம் (1979)
1. பில்லா (1980)
1. வறுமையின் நிறம் சிகப்பு (1980)
1. அவன் அவள் அது (1980)
1. அழைத்தால் வருவேன் (1980)
1. பாமா ருக்மணி (1980)
1. பம்பாய் மெயில் 109 (1980)
1. தர்மராஜா (1980)
1. எங்க வாத்தியார் (1980)
1. கீதா ஒரு செண்பகப்பூ (1980)
1. இவர்கள் வித்தியாசமானவர்கள் (1980)
1. மழலைப்பட்டாளம் (1980)
1. மேகத்துக்கும் தாகமுண்டு (1980)
1. ஒரு கை ஓசை (1980)
1. பொல்லாதவன் (1980)
1. சுஜாதா (1980)
1. தெய்வீக ராகங்கள் (1980)
1. ஒரு வெள்ளாடு வேங்கையாகிறது (1980)
1. விஸ்வரூபம் (1980)